Петър Вариклечков е роден на 8 февруари 1861 година в Самоков. В началото на Руско-турската война (1877 – 1878) Вариклечков заминава за Габрово, където се записва доброволец в руската армия и се сражава в битката при Шипка. След войната Вариклечков емигрира в Русия, където постъпва в Елисаветградското военно училище, което завършва през 1881 година. На 8 септември същата година е произведен в чин подпоручик. Като младши офицер е зачислен в Софийското артилерийско отделение, което след това е попълнено с батареи и реорганизирано в 1–ви артилерийски полк. На 30 август 1884 г. е произведен в чин поручик.